GiliGold/VAD_KnessetCorpus huggingface dataset:
אברהם בורג: יש בעיה מרכזית אם לראש הממשלה אין את הרצון הבסיסי להיות נוכח הרבה בכנסת - -
חיים רמון: יש לו רצון בסיסי אלא שזמנו לא בידו.
אברהם בורג: אני לא קונה את זה שלראש ממשלה מכל סיעה שלא תהיה אין 12 שעות בשנה כדי להשקיע במליאה.
אברהם בורג: אני לא קונה את זה.
חיים רמון: הוא מופיע יותר מ-12 שעות בכנסת.
אברהם בורג: הוא צריך לשבת שעה במליאה ולהקשיב.
אברהם בורג: הוא צריך לדעת מה קורה עם חברי הממשלה שלו.
אברהם בורג: במצב כזה שכל כך הרבה יורדת היכולת המוניטורית של הכנסת על הממשלה, לא מסוגלים לעשות כדבר הזה?
אברהם בורג: אינני מבין זאת.
אברהם בורג: אני רואה את העמדה הזאת כניסיון להתחמק מהכנסת כי כל אחד מבין שראש ממשלה יכול להופיע בפני הכנסת פעם בכל חודש.
אברהם בורג: זה לא נורא.
אברהם בורג: הפשרה היא פשרה כי צריך לצאת מכאן בשלום.
אברהם בורג: לגופו של עניין זה, פשוט, לא ראוי.
אברהם בורג: נקודה שנייה; הניסיון יהיה עד סוף כנס הקיץ של הכנסת אבל נחזור לדון ביישום הסופי של ההצעה – בהצעה המקורית - - -
חיים רמון: נפיק לקחים.
אברהם בורג: האנלוגיה בעולם נחשבת לבעייתית.
אברהם בורג: אני הייתי בישיבות אחרות של הפרלמנט הקנדי, אדוני השר, וראיתי שם דברים מעניינים מאד בשעה הזאת.
אברהם בורג: האנלוגיה לעולם איננה חשובה; מה שחשוב הוא האם הכלי הזה יכול להתאים לנו או לא להתאים לנו?
אברהם בורג: לקחנו רעיון יפה מהעולם, הבאנו אותו לכאן ונראה איך הוא עובד.
אברהם בורג: בהקשר הזה של הדברים אני מציע כהצעה, אני לא אנסה לכפות את דעתי, אבל ברגע שיושב ראש ועדת הכנסת הציע הצעת סיכום, אני רוצה להציע הצעה נוספת; אתם מבקשים את נוכחות ראש הממשלה בכנסת שלוש פעמים בחמישה חודשים ואני שואל האם אפשרי, בהתאם לנסיבות שיתעוררו ואשר אינני יודע, כרגע, מה הן, האם אפשר לשמור לכנסת זכות לעוד פעם אחת במשך החמישה חודשים הללו, להזמין אליה את ראש הממשלה?
סיגל קוגוט: ברצוני להעיר הערה משפטית; כדי להזמין בכפייה את ראש הממשלה לכנסת, חוק יסוד: הממשלה, קובע שלא יותר מפעם בחודש רשאים 40 חברי כנסת לכפות על ראש הממשלה לבוא לכנסת.
סיגל קוגוט: לגבי שרים יש גם הוראה בחוק היסוד, והיא באה כדי להסדיר את האיזון בין הכנסת לבין הממשלה כאשר מדובר על כפייה ולכן אם מקבלים את הכל בהסכמה והכל מנוסח בשיתוף פעולה, אז אפשר להסכים שהבעיה תיפתר אבל אם העניין הזה ינוסח בלשון של כפייה – תהיה בעיה - - -
חיים רמון: כאן מדובר על הסכם בין הממשלה לבין הכנסת עד סוף מושב הקיץ.
סאלח טריף: בשבוע הבא נקיים דיון בקשר לסנקציות.
צבי ענבר: 1 - אני מסכים עם מה שאמרה גב' סיגל קוגוט; 2 - בקשר לדברי יושב ראש הכנסת בעניין זלזול השרים בכנסת, אני מבקש להזכיר לכנסת שיש בסמכותה אפשרות להעביר שר מכהונתו אם היא סבורה שהוא מזלזל בכנסת.
צבי ענבר: את זה כל חבר כנסת יכול ליזום.
אברהם בורג: אני שמח על תמימותו המקצועית של היועץ המשפטי של ועדת הכנסת.
צבי ענבר: 3 – בעניין טענתה של חברת הכנסת חזן שהמוסד של שאילתות מהירות מייתר את מוסד ההצעות הדחופות אני מבקש לציין שאכן מוסד ההצעות הדחופות מן הראוי לו שיעבור מן העולם בהקדם.
צבי ענבר: צריך לעבור להצעות רגילות לסדר היום.
מוחמד ברכה: אם הולכים לכיוון של שתיים שלוש דקות לשר כי אז אני סבור שצריך להגדיל את משך הזמן של מוסד השאילתות המהירות משעה לשעה וחצי.
סאלח טריף: אני קורא את ההצעה ואתה תוכל להצביע בעד או נגד.
סאלח טריף: שבעה שרים יופיע בפני הכנסת כל פעם; תשובת השר או תשובת ראש הממשלה על שאילתה תהיה בין שתיים לשלוש דקות; הופעת ראש הממשלה תהיה אחת לחודש וחצי בתקופת הניסיון.
סאלח טריף: אלה הנקודות העיקריות שהסכמנו עליהן ואני אעמיד אותן להצבעה.
רחבעם זאבי: אתה לא יכול להצביע על הכל ביחד.
סאלח טריף: אם יש לך הערות - - -
רחבעם זאבי: תסלח לי - - -
אברהם בורג: אפשר להצביע בעד או נגד ההצעה.
רחבעם זאבי: לא; יש סעיפי משנה.
צבי ענבר: צריך להדגיש בהצבעה שמדובר על החלטה לתקופת ניסיון.
סאלח טריף: אני מעמיד להצבעה את אישור ההצעה.
רחבעם זאבי: יש לי הסתייגויות; אולי הן תתקבלנה?
רחבעם זאבי: א' – לא מעבירים לשרים את השאלות מראש; ב' – ראש הממשלה יהיה בכנסת כל חודש ולא שלוש פעמים במושב כנסת.
סאלח טריף: אני מעמיד להצבעה את הסתייגותו הראשונה של חבר הכנסת רחבעם זאבי.
סאלח טריף: ההסתייגות הראשונה של חבר הכנסת ר' זאבי לא התקבלה.
סאלח טריף: אני מעמיד להצבעה את הסתייגותו השנייה של חבר הכנסת ר' זאבי.
סאלח טריף: הסתייגותו השנייה של חבר הכנסת ר' זאבי לא התקבלה.
סאלח טריף: אני מבקש לדון בערעורים על החלטת יו"ר הכנסת והסגנים.
סאלח טריף: ח"כ הלפרט, בבקשה.
שמואל הלפרט: זאת בעצם רק בעיה פרוצדוראלית, כי הנשיאות הכירה בהצעה הדחופה שלי.
סאלח טריף: ואם היא הכירה, למה ערערת?
שמואל הלפרט: בגלל שהחליטו לאחד כמה הצעות יחד.
שמואל הלפרט: אחרי שהתברר אצל סגנית מזכיר הכנסת שגם חבר הכנסת רביץ הגיש הצעה, נוצר מצב ששנינו לא יכולים לדבר.
שמואל הלפרט: היא אמרה לי שיש בעיה דומה לגבי חברת הכנסת סופה לנדבר וחבר הכנסת מקסים לוי.
סאלח טריף: אין בעיה דומה, זה כלל.
סאלח טריף: אין הנחות לאף אחד.
שמואל הלפרט: אבל גם הם ביקשו לדבר מאותה סיעה.
סאלח טריף: חבר הכנסת הלפרט, אי אפשר לדון בערעור שלך אם חבר סיעתך הגיש הצעה דחופה.
סאלח טריף: כנ"ל לגבי כולם.
שמואל הלפרט: אני גם הגשתי הצעה נפרדת מכל ההצעות.
שמואל הלפרט: הנשיאות רצה לאחד את זה.
שמואל הלפרט: מאחר וזה לא הסתדר, אני עכשיו מגיש ערעור.
סאלח טריף: אם הערעור מבחינה תקנונית לא תופס, אנחנו לא דנים בו.
שמואל הלפרט: הוא תופס.
שמואל הלפרט: אני חוזר עכשיו לנושא אחר.
שמואל הלפרט: היו שתי הצעות אחרות.
שמואל הלפרט: היתה הצעה דחופה בנושא נכים, ויש הצעה דחופה בנושא ילדים.
שמואל הלפרט: עכשיו אני חוזר ומפריד את שתי ההצעות האלה, כמו שהיו בהתחלה, ואני אומר שהקצבאות עודכנו ב6.1%..
סאלח טריף: האם זו ההצעה כפי שהוגשה לנשיאות?
סאלח טריף: מה ההצעה שהגיש חבר הכנסת רביץ?
שמואל הלפרט: בנושא של נכים.
שמואל הלפרט: הקיצבאות עודכנו ב6.1%, כאשר קיצבאות הילדים רק ב1.3%.
שמואל הלפרט: זו שחיקה נוספת בנוסף ל50% השחיקה שהיתה בקצבאות הילדים.
שמואל הלפרט: אני חושב שיש הצדקה לדון בזה כהצעה דחופה מאחר וזו פגיעה נוספת במשפחות ברוכות ילדים.
סאלח טריף: אדוני סגן היושב-ראש, יש לך ידיעה בעניין?
יולי יואל אדלשטיין: אני לא מבין את פשר הערעור, כי הנושא צורף לנושא אחר בדיון.
שמואל הלפרט: צורף בכדי לדון בזה.
סאלח טריף: צורף, אבל יש חבר אחר מסיעתו שהגיש הצעה.
שמואל הלפרט: בנושא אחר לגמרי.
סאלח טריף: יש פה בעיה תקנונית, נדמה לי.
סאלח טריף: יש פה שני חברי סיעה שהגישו, כאשר הנשיאות החליטה לצרף את שתי ההצעות.
סאלח טריף: מי בעד לאשר את הערעור של חבר הכנסת הלפרט, ירים את ידו?
סאלח טריף: ה צ ב ע ה בעד - 1 נגד - 2 הערעור לא התקבל
שמואל הלפרט: אני מאוד מאוד מתפלא על כל הנושא הזה, כי כאן היתה בעיה פרוצדורלית אמיתית.
שמואל הלפרט: הנשיאות אישרה את ההצעה הזאת.
סאלח טריף: אתה חבר נשיאות, לא אני.
סאלח טריף: אם הנשיאות החליטה לצרף את שתי ההצעות.
סאלח טריף: .
שמואל הלפרט: הטיעון היה שלא מאשרים את ההצעה שלי בגלל שזה שניים מאותה סיעה.
שמואל הלפרט: איך אישרו לשניים מסיעת העבודה?
סאלח טריף: אין דבר כזה.
סאלח טריף: אם יהיו שניים מסיעת העבודה, אתה תגיש וגם משה גפני יגיש.
סאלח טריף: חבר הכנסת משה גפני, מה הבעיה שלך?
סאלח טריף: יש לך שאילתה?
אריה האן: לא לך.
אריה האן: יש שאילתות בעל-פה על שלושת הערעורים האחרים.
סאלח טריף: על כל נושא מהנושאים האלה יש שאילתה?
סאלח טריף: רבותי, תמו הערעורים.
יולי יואל אדלשטיין: לנושא הערעורים, אני מברך את מזכירות הכנסת על העבודה המסודרת שהם עשו לגבי תורנויות של סגני יושבי ראש.
יולי יואל אדלשטיין: בוועדה הזאת, בחדר הזה, היו לא מעט ויכוחים לגבי מספר סגנים וכן הלאה.
יולי יואל אדלשטיין: אני מבקש שיעירו לסגנים שלא מופיעים כאן.
יולי יואל אדלשטיין: זאת לא התורנות שלי, ולכן אני לא מוכן להשיב לערעורים.
יולי יואל אדלשטיין: אני מבקש מהסגן התורן להיות כאן.
יולי יואל אדלשטיין: התורנות היום היא של חבר הכנסת טל, אם אינני טועה.
יולי יואל אדלשטיין: הצעת חוק שכר חברי הכנסת, התש"ס - 2000.
סאלח טריף: הצעת חוק שכר חברי הכנסת, התש"ס - 2000, של חברי, חבר הכנסת אבי יחזקאל - הכנה לקריאה ראשונה.
סאלח טריף: דנו בהצעתו של חבר הכנסת אבי יחזקאל, אבל היה צורך לנסח כמה דברים.
צבי ענבר: 1.
צבי ענבר: " מטרתו של חוק זה להקים ועדה ציבורית ולהפקיד בידיה סמכויות לקביעת שכר ותשלומים אחרים, בהתאם להוראות חוק זה, שיהיו ייחודיות לחברי הכנסת.
צבי ענבר: בחוק זה - "הוועדה הציבורית" - הוועדה שמונתה לפי סעיף 3.
צבי ענבר: "שכר" - שכר יסודי חודשי, לרבות תוספת יוקר ופיצוי התייקרות.
צבי ענבר: "תשלומים אחרים" - הענקות, טובות הנאה, שירותים ותשלומים אחרים שאינם שכר, המשולמים או הניתנים לחבר הכנסת בתקופת כהונתו.
צבי ענבר: (א) נשיא המדינה, בהמלצת יושב-ראש הכנסת, ימנה ועדה ציבורית לצורך קיום הוראות חוק זה.
סאלח טריף: למה נשיא המדינה ולא הכנסת?
סאלח טריף: אני מציע שהכנסת תמנה.
אברהם יחזקאל: היושב-ראש אתה מתכוון.
סאלח טריף: לא, הכנסת.
אברהם יחזקאל: אני מציע שעל פי הצעת יושב ראש הכנסת תאשר מליאת הכנסת.
סאלח טריף: העניין הזה הוא נושא רגיש.
אברהם יחזקאל: אדוני, על פי הצעת ועדת הכנסת תאשר מליאת הכנסת את הוועדה הציבורית לצורך קיום הוראות חוק זה.
צבי ענבר: (ב)"הוועדה הציבורית תהיה מורכבת מחמישה נציגי ציבור, שהומלצו.
צבי ענבר: .., ובלבד שראש הממשלה לשעבר, שר לשעבר, סגן ר לשעבר או חבר הכנסת לשעבר לא יכהנו כחברים בוועדה הציבורית.
סאלח טריף: למה שלא נכתוב במקום לשעבר, בעל ניגוד אנטרסים.
אריה האן: מה יקרה לוועדת אלוני אחרי החוק הזה?
סאלח טריף: נאמן, למשל, לא נהנה משום פנסיה.
סאלח טריף: הוא אדם שלפי דעתי יכול לכהן בלי שום בעיה.
צבי ענבר: בעיה של ניגוד אנטרסים קיימת כמעט לגבי כל חבר ועדה ציבורית.
צבי ענבר: אם הוא היה מנכ"ל לשעבר שהיה צמוד לסגן שר לשעבר, אז גם הוא צמוד בצורה כלשהי.
צבי ענבר: פה זה דווקא מצמצם.
סאלח טריף: נוצרת בעיה.
סאלח טריף: עכשיו הקמנו ועדה בראשות שופט שגם דנה בשופטים.
אורנה גל: אפשר לומר ומלבד שאין לו נגיעה אישית, כדי שלא יושפע באופן ישיר.
אריה האן: השופט אלוני החליט שהוא לא פוסל את עצמו.
סאלח טריף: בסדר, נכתוב אין לו נגיעה אישית.
סאלח טריף: (ג) "הכנסת תמנה את יושב ראש הוועדה הציבורית מקרב חבריה.
סאלח טריף: (ד) יושב-ראש הכנסת יפרסם ברשומות הודעה על מינוי הוועדה הציבורית ועל הרכבה.
סאלח טריף: (ה) תקופת כהונתו של חבר הוועדה הציבורית תהיה חמש שנים מיום מינויו.
סאלח טריף: (ו) לא יכהן חבר בוועדה הציבורית יותר משתי תקופות כהונה רצופות.
סאלח טריף: (ז) נפטר חבר הוועדה הציבורית, או חדל לכהן בה או שנבצר ממנו דרך קבע למלא תפקידו, ימונה לוועדה חבר אחר, ויחולו הוראות סעיף זה.
אורנה גל: אין אח ורע לוועדה ציבורית שקובעת קביעות סופיות.
אורנה גל: אנחנו החלטנו את זה.
אורנה גל: ביקשתי, גם בישיבה הקודמת, שיהיה נציג אחד בוועדה שיהיה נציג ציבור מטעם שר האוצר.
סאלח טריף: אנחנו נחליט על העניין הזה בהמשך.
צבי ענבר: לא כעת?
סאלח טריף: אני נגד כל נציג של אוצר בוועדה הציבורית.
אברהם יחזקאל: דעתי כדעתך.
אורנה גל: אם לא פה, אולי יורשה לי בסעיף אחר שפעולת הוועדה הציבורית תיעשה לאחר התייעצות.
סאלח טריף: שום התייעצות לא תהיה עם האוצר.
אברהם יחזקאל: אני מקווה ששר האוצר, כל שר אוצר, לא מפקפק בתום ליבה וביושרה של ועדה ציבורית.
אברהם יחזקאל: הוא יוכל להופיע בפניה כמו כולנו.
סאלח טריף: כמו שכל בעל אנטרס יכול להופיע.
אורנה גל: אפשר יהיה לעגן את זה?
סאלח טריף: אני חושב שמן הצדק וההגינות שיהיה מעמד שווה לכל הפונקציות שאמורות לא להפגע מהעניין הזה.
אברהם יחזקאל: שר האוצר עצמו נהנה או לא נהנה מהחלטות הוועדה הציבורית, לכן זכותו להופיע כאחד האדם בפני הוועדה הציבורית.
סאלח טריף: לא, יכול להיות שהפקיד שיהיה חבר הוא זה.
אורנה גל: אני רק רוצה להזכיר שהוועדה הזאת היא לא גוף מבוקר ויהיו לה השפעות, כמו שכבר אמרנו, על תקציב המדינה.
אורנה גל: יכולות להיות לא רק השפעות ישירות של הכספים שיוצעו לחברי הכנסת, אלא גם השפעות עקיפות על בכירים אחרים במערכת.
יולי יואל אדלשטיין: לדעתי, לאור ההערות כאן, אלה יהיו כוונות טובות שלנו לגבי קשר ישיר ומעוגן עם שר האוצר.
יולי יואל אדלשטיין: זה יתפרש אחר כך בציבור כמן עוד "מאכר" מול משרד האוצר של חברי כנסת או של ועדה ציבורית.
אורנה גל: אז אולי נגיד לאחר התייעצות.
אברהם יחזקאל: ממש לא נגיד את זה.
סאלח טריף: אני מבין שההחלטה כאן אומרת שתהיה ועדה ציבורית נפרדת, בלי שום מעורבות.
צבי ענבר: "שר האוצר יקבע הוראות בדבר תשלום גמול לחברי הוועדה הציבורית שאינם מקבלים שכר מאוצר המדינה או מקופה ציבורית כמשמעותה בסעיף 35 לחוק שירות המדינה (גמלאות).
צבי ענבר: .
סאלח טריף: מה פתאום שר האוצר?
סאלח טריף: למה לא יושב-ראש הכנסת?
אברהם יחזקאל: אני מציע ששר האוצר, או כל גורם אוצרי אחר, יהיה מנותק מהוועדה ומהתשלומים.
אברהם יחזקאל: הכנסת צריכה לקבוע.
סאלח טריף: ועדת הכנסת תקבע.
אורנה גל: שר האוצר הוא האחראי על תקציב המדינה על פי חוק.
סאלח טריף: אבי, עמדתינו ברורה.
סאלח טריף: עמדתך היא לגיטימית, אבל עמדתינו אומרת שהכנסת תנותק מכל מעורבות של האוצר.
סאלח טריף: מי שמשלם גם משפיע.
אורנה גל: תרשם התנגדות לעניין הזה.
אברהם יחזקאל: שר האוצר ישלם לחברי וועדה ציבורית שיקבעו לי את גובה המשכורת, מה קרה?
סאלח טריף: 5(א) "הוועדה הציבורית תקבע את סדרי עבודתה ונהלי דיוניה, ככל שלא נקבעו בחוק זה.
סאלח טריף: (ב) החלטות הוועדה הציבורית ללפי חוק זה יפורסמו ברשומות.
סאלח טריף: 6(א) הוועדה הציבורית תמליץ בפני ועדת הכנסת על שכר ועל תשלומים אחרים לחברי הכנסת.
סאלח טריף: (ב) המלצת הוועדה הציבורית תוגש לוועדת הכנסת ותקבל תוקף מחייב תוך 14 ימים מיום הגשתה, אלא אם כן הוגשה בקשה לפי סעיף קטן (ג).
סאלח טריף: (ג) תוך 14 ימים מיום הגשת המלצת הוועדה הציבורית, רשאים חמישה חברי ועדת הכנסת לפחות, לבקש בכתב, לדון בהמלצה במליאת הוועדה.
סאלח טריף: ועדת הכנסת תקיים דיון בהמלצה ותחליט בתוך 30 ימים מיום הגשת הבקשה.
סאלח טריף: (ד) החליטה ועדת הכנסת לדחות את המלצת הוועדה הציבורית, תוחזר ההמלצה לוועדה הציבורית לדיון מחודש.
סאלח טריף: לאחר הדיון תכריע הוועדה הציבורית, והחלטתה תהיה סופית.
צבי ענבר: בהדפסת כותרת השוליים נפלה טעות ובמקום שכר צריך להיות כתוב המלצות הוועדה הציבורית.
סאלח טריף: 7(א) "במסגרת סמכותה של הוועדה הציבורית לפי סעיף 6, רשאית היא להמליץ או לקבוע, לפי העניין, כי ישולמו תשלומים אחרים המפורטים להלן: (1) תשלומים שונים לחברי הכנסת בהתחשב בתפקידם, במקום מגוריהם, בתקופת שירותם או בכל גורם אחר שתקבע.
סאלח טריף: (2) תשלומים שונים לכיסוי הוצאות נסיעה, החזקת רכב, כלכלה, לינה, והוצאות מיוחדות הכרוכות במילוי תפקידם של חברי הכנסת, בהתאם לאופי המשרה.
סאלח טריף: (3) תשלומים לקרן השתלמות ולקופת גמל.
סאלח טריף: (ב) הוועדה הציבורית רשאית להמליץ או לקבוע, לפי העניין, את דרכי ההצמדה והעדכון של השכר ושל תשלומים האחרים.
סאלח טריף: אין חוק זה חל על חבר הכנסת כשהוא מכהן כראש ממשלה, כשר או כסגן שר.
סאלח טריף: " מה זאת אומרת סעיף 8?
צבי ענבר: זה גם היום קיים בחוק שכר חברי הכנסת, כי שכרם של ראש הממשלה, שר או סגן שר נקבע בהתאם לפי סעיף 45 לחוק יסוד הממשלה.
סאלח טריף: אנחנו רוצים להכפיף את העניין לכל נושאי המשרה?
אברהם יחזקאל: מה הבעיה עם הוועדה הזאת?
צבי ענבר: ראשית, הצעת החוק הזאת באה לקבוע את שכר חברי הכנסת, ושנית, זה מחייב תיקון חוק יסוד הממשלה.
אורנה גל: בגלל סעיף ב' שיש סמכות לוועדה לקבוע את דרכי ההצמדה והעדכון של השכר ושל התשלומים האחרים, אולי בכותרת השוליים צריך להוסיף סמכויות דיני השכר ותשלומים אחרים.
סאלח טריף: 9.
סאלח טריף: "חוק שכר חברי הכנסת, התש"ט - 1949 - בטל.
סאלח טריף: " אני מבין שבגלל החוק הזה, חוק שכר חברי הכנסת בטל.
סאלח טריף: 10.
סאלח טריף: "כל ההחלטות לעניין שכר לחברי הכנסת, שנעשו מכוח חיקוק שעמד בתוקפו ערב תחילתו של חוק זה, יעמדו בתוקפן ככל שאינן סותרות את הוראות חוק זה וכל עוד לא שונו על ידי הוועדה הציבורית.
סאלח טריף: " אני מבקש, אדוני היועץ, שיהיה סעיף מפורש שיקבע שלעניין הוועדה שפועלת כיום שמונתה לקבוע את כל נושאי משרת רשויות השילטון, החוק הזה לא יחול.
סאלח טריף: ועדת אלוני שפועלת היום ושמונתה על ידי ועדת הכנסת לפי הליך חוקי לחלוטין, החוק הזה לא יחול עליה ולא יפגע בפעילותה.
סיגל קוגוט: זה ממילא כתוב, כי כתבנו בסעיף 1 שזה יהיה יחודי לחברי הכנסת.
אריה האן: לא, ועדת אלוני מונתה גם לנושא שכר חברי הכנסת.
סאלח טריף: ועדת אלוני שמונתה בתיאום עם ועדת הכספים, ועדת הכנסת והמליאה, כוללת את כל נושאי המשרה ומטפלת בהם.
סאלח טריף: חוק זה בא לסייע לנו, כדי שמה שתחליט ועדת אלוני יהיה סופי.
סאלח טריף: אני לא רוצה לעשות משהו טוב ולקלקל משהו אחר, לכן אני רוצה שהחוק הזה לא יפגע בעבודתה ובפעולתה של ועדת אלוני.
אריה האן: ועדת אלוני מונתה.
אריה האן: חסר מינוי אחד.
סאלח טריף: הוא יצורף ביום רביעי.
אריה האן: זה יפורסם ברשומות.
אריה האן: מי שטיפל בזה זאת אנה.
צבי ענבר: עד מתי ועדת אלוני פועלת?
אריה האן: ועדת אלוני זאת ועדה שהוטלה עליה משימה.
אריה האן: היא צריכה לסיים לשנה זו את כל נושא נושאי המשרה.
אריה האן: לפי דעתי היא תסיים את עבודתה תוך כמה שבועות.
סאלח טריף: לא חשוב.
סאלח טריף: עד שהיא לא תסיים את עבודתה, חוק זה לא יפגע בפעולתה.
אריה האן: אז תהיה ועדה.
אריה האן: יכול להיות שיחליטו שוועדת אלוני תהיה קבועה.
סאלח טריף: אני מבקש שהניסוח המשפטי יהיה ברוח זו.
סיגל קוגוט: הכוונה היא שהחוק הזה יחול רק על ועדה ציבורית שמונתה אחרי פירסומו.
אברהם יחזקאל: מה שאתה אומר לי הוא שוועדה ציבורית חדשה תמונה רק לאחר סיום עבודתה של ועדת אלוני?
סאלח טריף: מכיוון שהחוק הזה מתנגש עם הוועדה הציבורית.
אברהם יחזקאל: אני מבקש להחיל סעיף תחילה האומר שחוק זה יכנס לתוקפו עם סיום העניין, כלומר להבהיר שעם תום העבודה ועדת הכנסת תמנה ועדה חדשה.
אורנה גל: האם היתה איזו שהיא כוונה בעניין ועדת אלוני בעניין הגימלאות של השופטים?
סאלח טריף: גם.
אורנה גל: הוועדה הזאת לא יכולה להמליץ בעניין של גמלאות של שופטים חדשים, של נושאי משרה חדשים.
אורנה גל: אין לוועדות סמכות בעניין הזה.
סאלח טריף: זה לא לעניין החוק הזה.
סאלח טריף: אנחנו מאשרים את החוק לקריאה ראשונה, מי בעד?
סאלח טריף: ה צ ב ע ה בעד - 4 נגד - 0 אושר.
סאלח טריף: שונות.
סאלח טריף: חבר הכנסת פריצקי, אני מבקש ממך לדחות את הדיון בנושא שלך למחר.
יוסף יצחק פריצקי: אם לא, בשבוע הבא.
סאלח טריף: רבותי, יש לנו הצעת חוק סדר הדין הפלילי - סמכויות אכיפה מעצרים, של חבר הכנסת לנגנטל, שאנחנו צריכים לקבוע לאיזו ועדה להעביר אותה.
סאלח טריף: אני מבין שזאת ועדת חוקה, לא?
סאלח טריף: אנחנו מעבירים את הצעת החוק לוועדת חוקה.
סאלח טריף: ראשית, אני מבקש לשאול האם יש מניעה לפתוח את הישיבה לתקשורת.
סאלח טריף: בעד – רוב נגד – מיעוט נמנעים – אין ההצעה לפתוח את הישיבה לתקשורת התקבלה.
טלב אלסאנע: אתה ביקשת לדחות את הדיון על מנת שיושב ראש הכנסת יגיע.
סאלח טריף: הוא לא יכול להגיע.
סאלח טריף: מפאת כבודו נתנו לו אפשרות להגיע.
טלב אלסאנע: בישיבה הקודמת היו נוכחים חברי הכנסת אלי בן-מנחם וכמה חברי כנסת שתומכים ברעיון הזה.
טלב אלסאנע: אני רציתי שתתקיים הצבעה.
טלב אלסאנע: אתה אמרת שלא נקיים הצבעה, כי היושב ראש רוצה להגיע.
סאלח טריף: אני אעשה מה שתגיד לי.
טלב אלסאנע: אתה עכשיו מביא את זה לדיון, כשאני יודע שחבר הכנסת זאבי ואתה מתנגדים.
עבד-אלמאלכ דהאמשה: אני נמנע.
טלב אלסאנע: בגלל היחס הקולגיאלי חבר הכנסת דהאמשה ייתן לי להצביע במקומו אם יש לי זכות להצביע.
סאלח טריף: עכשיו אתה מנמק את תוצאות ההצבעה.
טלב אלסאנע: כמה שאנמק זה לא יעזור, כי אתם באתם עם דעה קדומה ויש גזר דין שנגזר מראש.
רחבעם זאבי: אתה יכול לבקש התייעצות סיעתית.
עבד-אלמאלכ דהאמשה: מתי הזמן הטוב ביותר שאתה רוצה שנביא את זה לדיון?
סאלח טריף: דרך אגב, תהיה לך הפתעה מההרכב הקיים.
סאלח טריף: כדאי לך להמר.
סאלח טריף: אני רק רוצה לשאול: מה ההבדל בין ועדה סטטוטורית לבין מה שעכשיו קורה אצלו בוועדה למאבק בנגע הסמים?
צבי ענבר: ברגע שזו ועדה קבועה, בתחילת הכנסת הבאה ובכנסות שאחריה לא יתקיים דיון בשאלה האם להקים ועדה למאבק בנגע הסמים.
סאלח טריף: זה הכל?
צבי ענבר: כן, ואז גם הטבלה שמכינה מזכירות הוועדה המסדרת כוללת גם את הוועדה הזאת.
סאלח טריף: היא ממילא כוללת, אדוני היועץ המשפטי.
סאלח טריף: היא תמיד כוללת גם את הוועדה הזאת וגם עוד ועדות.
סגן מזכיר הכנסת דוד לב: במקור יש 12 ועדות קבועות.
סגן מזכיר הכנסת דוד לב: מבחינת המקומות, לקחנו 17 ועדות.
סאלח טריף: חבר הכנסת טלב אלסאנע, אני אאפשר לך להתארגן עד סוף הישיבה.
רחבעם זאבי: רגע, אז לא דנים בסעיף הזה?
רחבעם זאבי: אני רוצה לחזור לוועדת החוץ והביטחון.
רחבעם זאבי: עזבתי את הוועדה, כי באתי לדון בסעיף הזה.
רחבעם זאבי: אם כך, הסעיף הזה לא יעלה?
טלב אלסאנע: כללים בעניין שימוש בסמל המדינה על-ידי חברי הכנסת
סאלח טריף: חבר הכנסת פריצקי פנה לוועדה בעניין קביעת כללים לגבי השימוש בסמל המדינה על ידי חברי כנסת.
יוסף יצחק פריצקי: אני רוצה להסביר את הרקע של הדברים.
יוסף יצחק פריצקי: אנחנו מתכננים להוציא מודעה בעיתון ולהזמין אנשים לפנות אלינו בעניין מסויים של קבורה אזרחית.
יוסף יצחק פריצקי: ברור לכולנו שכאשר מודעה יוצאת עם סמל המדינה עליה, היא באופן הטבעי ביותר מושכת הרבה יותר תשומת לב.
יוסף יצחק פריצקי: היא חשובה ומעניקה לזה מעמד של מכובדות.
יוסף יצחק פריצקי: אלא שאני התלבטתי ופניתי לעורך דין צבי ענבר, וביקשתי ממנו לומר לי: האם אתה סבור שמן הראוי שאשתמש בסמל המדינה או לא? מה הכללים?
יוסף יצחק פריצקי: והשיבני עורך דין ענבר – כמו תמיד, בטוב טעם ובשכל – ואמר: אין לנו כללים בעניין הזה; אני מניח שבעניין הזה אין בעיה, אבל לא נקבעו כללים.
יוסף יצחק פריצקי: שאלתי – הכיצד?
יוסף יצחק פריצקי: זה כבר נוהג שכל חבר כנסת כותב על נייר מכתבים שיש בו סמל המדינה.
יוסף יצחק פריצקי: אבל אם חבר כנסת שולח הזמנות לבר המצווה של בנו, האם הוא יכול להשתמש בסמל המדינה?
סאלח טריף: האם זה עולה על דעתך?
יוסף יצחק פריצקי: היום עולה על דעתי הכל.
הוועדה הנכבדים: ברור לנו למשל שבכרטיסי ביקור ובנייר מכתבים זה יופיע, ולמשל ברור לנו שבהודעות אישיות שאינן נוגעות לתפקודו של חבר כנסת זה לא יופיע.
סאלח טריף: אדוני היועץ המשפטי, לי ברור לחלוטין שבכל מה שקשור לביצוע ולמילוי תפקידו של חבר הכנסת, סמל המדינה וסמל הכנסת הוא עניין לגיטימי, אם זה במודעה בעיתון, בנייר מכתבים או באסיפת חברים.
יוסף יצחק פריצקי: אדוני היושב ראש, לרבות בדברים הקונטרברסליים ביותר.
יוסף יצחק פריצקי: אני מעמיד כאן למשל שאלה על השולחן: סיעה מסויימת הסבורה שמן הראוי שמדינת ישראל תהיה מדינה דו לאומית.
סאלח טריף: אני מבקש ממך לחשוב גם על כך שיש דברים מאד מאד שנויים במחלוקת בין חברי כנסת מסיעות שונות, שטוב שיופיע סמל המדינה.
יוסף יצחק פריצקי: אני באמת לא מחפש עימות.
יוסף יצחק פריצקי: אני זורק כאן משהו על השולחן כדי שנחשוב עליו.
יוסף יצחק פריצקי: נניח שבשבוע הבא נערוך כנס בשוויץ עם ארגון האחים המדוכאים עלי אדמות.
יוסף יצחק פריצקי: האם אתה באמת "רואה" את סמל המדינה כאן?
יוסף יצחק פריצקי: יכול להיות שתגיד לי כן, שכן זו דמוקרטיה, הוא חבר כנסת והוא ממלא את תפקידו, וכמו שהוא חסין, כך הוא יכול לשים את סמל המדינה על כל דבר שהוא רוצה כשהוא ממלא את תפקידו.
יוסף יצחק פריצקי: אני אומר לך שאישית זה לא נראה לי.
סאלח טריף: האם יש חובה על חבר כנסת שבנייר מכתבים יופיע סמל המדינה?
צבי ענבר: יש חוק שנקרא חוק הדגל והסמל.
צבי ענבר: החוק הזה קובע בין היתר ששר הפנים רשאי להתקין תקנות שנוגעות לאופן השימוש בדגל ובסמל.
צבי ענבר: תקנות כאלה יצאו לגבי הדגל.
צבי ענבר: לא יצאו תקנות לגבי הסמל.
צבי ענבר: למיטב ידיעתי, מה שקיים זאת הצעה מה-3 בספטמבר 1996 של ועדת השרים לענייני סמלים וטקסים; החלטה שמספרה סט/6.
צבי ענבר: היא הופצה ב-10 בספטמבר 1996 על ידי ממלא מקום מזכיר הממשלה.
צבי ענבר: בין היתר היא אומרת: "לקבוע בתקנות היתרים לשימוש בסמל המדינה לבעלי תפקידים בכירים המפורטים להלן", וברשימה הזאת תחת פריט מספר (13) מופיעים "חברי כנסת".
צבי ענבר: כלומר, הכוונה היא – וזה דבר שנעשה גם כיום בפועל – לחברי כנסת והמסמכים שהם מוציאים, ובהם מופיעה הכנסת עם סמל המדינה, וכן לגבי מכתבים שהם שולחים.
צבי ענבר: ההצעה גם אומרת שבמסמך או בכרטיס הביקור של מי שיש לו היתר להשתמש – אם יש סמל נוסף המייחד אותו - יופיע רק סמל אחד, כלומר: חבר הכנסת לא יוכל לשים גם את סמל המדינה - -
סאלח טריף: ואת סמל העירייה, המועצה המקומית, או המפלגה.
צבי ענבר: לכן, נראה לי שיש שני מישורים.
צבי ענבר: המישור האחד הוא פנייה לממשלה - למזכיר הממשלה, שהממשלה תפעל בנושא הזה להוצאת התקנות, פנייה לשר הפנים שהוא אחראי לנושא, וגם ליועץ המשפטי לממשלה.
צבי ענבר: צריך לזרז אותם ולהגיד: יש בנושא הזה בעיות, ומן הראוי לקבוע תקנות שתסדרנה כללים.
אופיר פינס-פז: מי השר לענייני טקסים וסמלים היום?
סגן מזכיר הכנסת דוד לב: שר התיירות, אמנון ליפקין שחק.
אופיר פינס-פז: אז בואו נזמין אותו.
צבי ענבר: זה במישור אחד.
צבי ענבר: לגבי המישור השני – אם ניקח כל נושא שאיננו מוסדר בחוק ושלא נאסר בחוק, בכל זאת לגבי חברי הכנסת ישנם כללי אתיקה, כלומר: מה ראוי ומה לא ראוי לו לחבר הכנסת לעשות.
צבי ענבר: השיקול בסופו של דבר הוא שיקולו של חבר הכנסת, האם השימוש שהוא עושה בסמל המדינה הוא שימוש ראוי, והאם זה נכון מצד חבר הכנסת לעשות את השימוש הזה.
צבי ענבר: הפנייה של חבר הכנסת פריצקי באה לוועדה הזאת לא במישור המשפטי, כי במישור המשפטי אין איסור.
צבי ענבר: מבקש חבר הכנסת מוועדת הכנסת לבוא ולהגיד: במישור האתי של התנהגות חברי הכנסת – כי הרי ועדת הכנסת היא זאת שקבעה את כללי האתיקה – האם זה נכון שאם אני מפרסם מודעה כזאת בעיתון ויופיע הסמל?
צבי ענבר: האם יש בכך כדי להטעות או האם יש בכך שימוש לא ראוי?
צבי ענבר: הוא גם מציג את הפרובלמות ואת האפשרויות למודעות שאולי תוכנן הוא בעייתי.
סאלח טריף: אדוני היועץ, אני מציע שבעניין הזה קודם כל נפנה - גם על פי מה שיש לנו בחוק – למי שאחראי לזה מטעם הממשלה, אם זה השר אמנון ליפקין שחק או שר הפנים.
סאלח טריף: אנחנו נפנה אליו וגם נבקש ממנו לבוא בהצעה, ואולי נזמין אותו לוועדה לדון בעניין הזה.
סאלח טריף: אולי עד אז כל אחד מאתנו ביחד או בנפרד יחשוב איזה כללים כדאי שנקבע בעניין הזה יחד עם הממשלה.
עבד-אלמאלכ דהאמשה: אני רוצה לפנות לחבר הכנסת פריצקי.
עבד-אלמאלכ דהאמשה: אני לא חושב שהעניין הזה כל כך מעסיק את הציבור ושיש על זה בעיות.
עבד-אלמאלכ דהאמשה: למעשה, יש פה מגמה בחודשים האחרונים להיכנס לקטנות ולהגביל את עצמנו בחקיקה בדברים שהם לא עניין של יום יום.
עבד-אלמאלכ דהאמשה: זה עניין של טעם טוב.
עבד-אלמאלכ דהאמשה: אני לא מאמין שמישהו ירצה דווקא להשתמש בסמל המדינה במקום לא ראוי, וגם יכול להיות שמישהו בהיסח הדעת לא משתמש בסמל במקום שכן ראוי שישתמש בו.
עבד-אלמאלכ דהאמשה: לא צריך להכביד על עצמנו ועל הציבור.
עבד-אלמאלכ דהאמשה: אני לא חושב שזה עניין שצריך לעשות ממנו עניין כזה גדול.
עבד-אלמאלכ דהאמשה: אולי תרד מההצעה?
דהאמשה: אם חבריי המכובדים ליד השולחן סבורים שאין בזה הגיון ושהכל יהיה בסדר, נסגור פה את פרוטוקול הישיבה ונלך הביתה.
דהאמשה: זה גם בסדר.
אופיר פינס-פז: אני מציע שיושב ראש הוועדה יוציא מכתב לשר הממונה, ובו נצביע על הפרובלמטיקה ונמליץ לו להיכנס בעובי הקורה במסגרת הסמכויות שלו ולטפל בעניין הזה.
משה גפני: מה מצפים שהוא יחליט?
סגן מזכיר הכנסת דוד לב: היתה לנו התלבטות לפני כמה שנים איך לתלות את דגל המדינה באולם ההרצאות שמצטלם בטלוויזיה.
סגן מזכיר הכנסת דוד לב: אם אנחנו תולים אותו כך, האם צריך בעקבות זה גם לשנות את המגן דוד בהתאם או לא.
סגן מזכיר הכנסת דוד לב: פניתי לגורמים המוסמכים בממשלה – טקסים, סמלים וכיוצא באלה – ולא קיבלתי שום תשובה מוסמכת.
סגן מזכיר הכנסת דוד לב: יש החלטת ועדת אתיקה בדבר שימוש בנייר מכתבים של הכנסת.
סגן מזכיר הכנסת דוד לב: אבל אתה לא מדבר על סמל המדינה, אתה מדבר על הלוגו של המנורה שמתחת כתוב כנסת או חבר כנסת.
יוסף יצחק פריצקי: ישראל – זה סמל המדינה.
סגן מזכיר הכנסת דוד לב: לא, כנסת.
סגן מזכיר הכנסת דוד לב: אתה לוקח את המנורה שמתחתיה כתוב הכנסת, או בצד יכול להופיע חבר כנסת.
סגן מזכיר הכנסת דוד לב: יש פה הנחיה מפורשת מתי מותר ומתי אסור לעשות את זה לגבי נייר מכתבים.
משה גפני: איפה יש הנחיה?